Melvin Brown
Melvinas Braunas (g. 1979 m. sausio 28 d.) – Meksikos futbolininkas, rungtyniavęs gynėjo pozicijoje. Melvinas Braunas yra kilęs iš Jamaikos. 2001 m. debiutavo Meksikos Primera divizione, klube Cruz Azul. Jis greitai tapo komandos pagrindinės sudėties žaidėju. Per 3,5 m. Melvinas Braunas sužaidė 109 rungtynes už „Cruz Azul“. Vėliau perėjo į „Chiapas Jaguares“ klubą, taip pat žaidė „FC Puebla“. Melvinas Braunas debiutavo Meksikos nacionalinėje futbolo rinktinėje 2001 m. sausio 7 d. varžybose prieš JAV. 2002 m. pakviestas dalyvauti pasaulio futbolo čempionate, tačiau jame į aikštę nebuvo išleistas.